**AKCINĖ BENDROVĖ**

**„KLAIPĖDOS ENERGIJA“**

2025 m. rugsėjo 30 d.

Klaipėda

Stacionarių taršos šaltinių išmetamų į aplinkos orą teršalų matavimo paslaugos

techninė specifikacija

1. **Užsakovas:** AB „Klaipėdos energija“.
2. **Pirkimo objektas:** išmetamų iš stacionarių taršos šaltinių teršalų (kietosios dalelės, CO, SO2, NOx) matavimai ir fizinių parametrų nustatymas.
3. **Užduotis:** vadovaujantis galiojančiais ES ir LR standartais nustatyti iš taršos šaltinių išmetamų kietųjų dalelių, anglies monoksido, azoto oksido, sieros dioksido koncentracijas (mg/Nm3, g/s) bei fizinius parametrus (dujų srauto greitis, tūrio debitas, temperatūra ir kt.) AB „Klaipėdos energija“ katilinėse. Matavimo rodikliai ir dažnumas nurodyti Priedas Nr.1.
4. **Sutarties trukmė:** Sutartis sudaroma 24 mėn. (2026 – 2027 metams).
5. **Reikalavimai paslaugų Tiekėjui:** 
   1. Aplinkos monitoringo vykdymui Tiekėjo taikomi tyrimų ir matavimų metodai turi atitikti teisės aktuose įtvirtintus reikalavimus.
   2. Paslaugų teikėjas privalo užtikrinti, kad visi Ūkio subjekto aplinkos monitoringo programoje numatyti laboratoriniai tyrimai (teršalų išmetimai į aplinką bei teršalų aplinkos ore tyrimai, taip pat ėminių ėmimas) būtų atliekami tik laboratorijose, akredituotose pagal LST EN ISO/IEC 17025 standartą. Akreditacija turi būti suteikta konkretiems teršalams ir metodams, kuriuos reikia tirti, matuoti ar kuriems imami ėminiai pagal monitoringą.
   3. Tiekėjas atlikdamas monitoringo programoje numatytus matavimus, tyrimus ar ėminių ėmimą, privalo būti akredituotas pagal LST EN ISO/IEC 17025 standartą tiems teršalams ir metodams, kurie nurodyti monitoringo programoje.
   4. Po atliktų tyrimų Tiekėjas ne vėliau kaip per 10 d.d. paslaugos Užsakovui turi pateikti matavimų protokolą. Protokolo forma turi būti suderinta su paslaugos Užsakovu.
   5. Galimybė nuo Užsakovo prašymo mėginius atvykti paimti per 2 d.d.
   6. Bendra sutarties kaina turi apimti visas Tiekėjo išlaidas, susijusias su paslaugos atlikimu (matavimų, transporto išlaidos ir kt.).
   7. Siekiant sumažinti gamtos išteklių sunaudojimą ir aplinkos užterštumą atvykstant į Užsakovo nurodytą vietą turi būti pasirenkamas optimalus trumpiausias maršrutas ir laikas (ne kelių eismo piko valandomis), paslaugos turi būti atliekamos netaršiomis transporto priemonėmis, kaip tai nustatyta 2007 m. birželio 20 d. Europos Parlamento ir Tarybos reglamente (EB) Nr. 715/2007 dėl variklinių transporto priemonių tipo patvirtinimo atsižvelgiant į išmetamųjų teršalų kiekį iš lengvųjų keleivinių ir komercinių transporto priemonių (Euro 5 ir Euro 6) ir dėl transporto priemonių remonto ir priežiūros informacijos prieigos.
6. **Priedai:**

Priedas Nr. 1

Aplinkosaugos koordinatorė