PATVIRTINTA

Pirkimo komisijos 2025-10-07 posėdžio

protokolu Nr. 32/1

PAKEITIMAI PATVIRTINTI:

*Netaikoma*

**SUPAPRASTINTO PIRKIMO**

**„STACIONARIŲ TARŠOS ŠALTINIŲ IŠMETAMŲ Į APLINKOS ORĄ TERŠALŲ MATAVIMO PASLAUGOS“**

**ATVIRO KONKURSO**

**SPECIALIOSIOS PIRKIMO SĄLYGOS**

**TURINYS**

[**1.** **Bendroji informacija** 2](#_Toc210379834)

[**2.** **Pirkimo objektas** 2](#_Toc210379835)

[**3.** **Susitikimas su tiekėjais ir objekto apžiūra** 2](#_Toc210379836)

[**4.** **Tiekėjų pašalinimo pagrindai** 2](#_Toc210379837)

[**5.** **Tiekėjų kvalifikacijos reikalavimai ir kokybės vadybos ir (arba) aplinkos apsaugos vadybos sistemos standartai** 3](#_Toc210379838)

[**6.** **Nacionalinio saugumo reikalavimai** 3](#_Toc210379839)

[**7.** **Žalieji reikalavimai** 3](#_Toc210379840)

[**8.** **Specialieji reikalavimai pasiūlymų rengimui ir pateikimui** 3](#_Toc210379841)

[**9.** **Pasiūlymo galiojimo užtikrinimas** 4](#_Toc210379842)

[**10.** **Pasiūlymų vertinimas** 4](#_Toc210379843)

[**11.** **Sutarties sudarymas** 4](#_Toc210379844)

[**12.** **Sutarties įvykdymo užtikrinimas** 4](#_Toc210379845)

[**14.** **Kitos sąlygos** 4](#_Toc210379846)

[Pirkimo sąlygų 1 priedas „Terminai“ 5](#_Toc210379847)

[Pirkimo sąlygų 2 priedas „Techninė specifikacija“ 8](#_Toc210379848)

[Pirkimo sąlygų 3 priedas „Tiekėjų pašalinimo pagrindai“ 8](#_Toc210379849)

[Pirkimo sąlygų 4 priedas „EBVPD“ (XML formatu) 16](#_Toc210379850)

[Pirkimo sąlygų 5 priedas „Pasiūlymo forma“ 17](#_Toc210379851)

[Pirkimo sąlygų 6 priedas „Sutarties projektas“ 18](#_Toc210379852)

[Pirkimo sąlygų 7 priedas „Tiekėjų kvalifikacijos reikalavimai“ 19](#_Toc210379853)

1. **Bendroji informacija**
   1. Perkantysis subjektas -Akcinė bendrovė „Klaipėdos energija“, Danės g. 8, LT-92109 Klaipėda, Įmonės kodas 140249252, PVM mokėtojo kodas LT402492515; Perkantysis subjektas, vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo 6 straipsnio 2 dalimi, veikia ūkinės veiklos srityje, kuri laikoma nacionaliniam saugumui užtikrinti strategiškai svarbių ūkio sektorių dalimi.
   2. Pirkimas neatliekamas naudojantis centralizuotų pirkimų katalogu, nes tokių paslaugų šis katalogas nesiūlo.
   3. Perkantysis subjektas nerezervuoja teisės dalyvauti pirkime.
   4. Stebėtojai dalyvauti Komisijos posėdžiuose nėra kviečiami.
   5. Išankstinis skelbimas apie pirkimą nebuvo paskelbtas.
   6. Pirkime Perkantysis subjektas nenumato skelbti pranešimo dėl savanoriško *ex ante* skaidrumo.
   7. Perkantysis subjektas pirkime netaikys elektroninio aukciono.
   8. Pirkime neleidžiama pateikti alternatyvių pasiūlymų.
   9. Perkantysis subjektas neriboja tiekėjų galimybes pasitelkti subtiekėjus esminių užduočių atlikimui.
   10. Bendrosios pirkimo sąlygos yra neatskiriama šių pirkimo sąlygų dalis.
2. **Pirkimo objektas**
   1. Perkančiojo subjekto numatomas įsigyti pirkimo objektas: Stacionarių taršos šaltinių išmetamų į aplinkos orą teršalų matavimo paslaugos (toliau – Paslaugos). Reikalavimai pirkimo objektui nustatyti specialiųjų pirkimo sąlygų 2 priede „Techninė specifikacija“.
   2. Pirkimo objekto kodas pagal bendrąjį viešųjų pirkimų žodyną: 90731400-4.
   3. Paslaugos apima išmetamų iš stacionarių taršos šaltinių teršalų (kietosios dalelės, CO, SO2, NOx) matavimus ir fizinių parametrų nustatymus.
   4. Pirkimui skirta lėšų suma, kuri negali būti viršyta – **21 000 Eur be PVM**. Pirkimo objektas į dalis neskaidomas. Pasiūlymas turi būti pateiktas visai pirkimo apimčiai.
   5. Sutarties vykdymo metu už Paslaugas mokėtina kaina apskaičiuojama faktiškai atliktų matavimų kiekius dauginant iš jų fiksuotų įkainių.
   6. Paslaugų teikimo terminas: 24 mėnesiai.
   7. Paslaugų teikimo vietos: Danės g. 8, Šilutės pl. 26, Lypkių g. 13, Klaipėda; J. Janonio g. 38, Gargždai.
   8. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.
   9. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.
3. **Susitikimas su tiekėjais ir objekto apžiūra**
   1. Perkantysis subjektas nerengs susitikimo su tiekėjais dėl pirkimo sąlygų paaiškinimo.
   2. Perkantysis subjektas nerengs objekto apžiūros.
4. **Tiekėjų pašalinimo pagrindai** 
   1. Reikalavimai dėl tiekėjo ir subtiekėjų (jei taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo 3 priede.
   2. Tais atvejais, kai tiekėjas naudojasi (naudosis) Subtiekėjo ar trečiųjų asmenų, kurie tiesiogiai aktyviai, savo veiksmais neprisidės prie pirkimo vykdytojo poreikio įsigyti pirkimo objektą tenkinimo (tiesiogiai neteiks dalies paslaugų, nevykdys dalies darbų, tiesiogiai neprisidės prie prekių tiekimo, neprisiims solidarios atsakomybės už sutarties vykdymą ar kitaip tiesiogiai nedalyvaus vykdant pirkimo sutartį), priemonėmis, jų pašalinimo pagrindai netikrinami ir jie EBVPD pateikti neturi.
   3. Specialistų, kurių pajėgumais ketinama remtis sutarties vykdymo metu, tačiau pasiūlymo pateikimo momentu jie dar nėra personalo dalimi, bet vykdant sutartį bus įdarbinti (kvazisubtiekėjai) pašalinimo pagrindai netikrinami ir jis EBVPD pateikti neturi.
5. **Tiekėjų kvalifikacijos reikalavimai ir kokybės vadybos ir (arba) aplinkos apsaugos vadybos sistemos standartai** 
   1. Tiekėjams nustatomi kvalifikacijos reikalavimai ir jų atitiktį patvirtinantys dokumentai nurodyti specialiųjų pirkimo sąlygų 7 priede.
   2. Tiekėjams nenustatomi reikalavimai dėl kokybės vadybos sistemos ir (arba) aplinkos apsaugos vadybos sistemos standartų.
   3. Visais atvejais, jeigu Tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Tiekėjas perkančiajam subjektui įsipareigoja, kad pirkimo sutartį vykdys tik tokią teisę turintys asmenys.
6. **Nacionalinio saugumo reikalavimai**
   1. Pirkimo objektas neapima VPĮ [92](javascript:OL('40606','92')) straipsnio 13 dalyje numatytame sąraše nurodytų BVPŽ kodų prekes ir paslaugas. Atsižvelgiant į tai, tiekėjui nekeliami reikalavimai susiję su nacionaliniu saugumu.
7. **Žalieji reikalavimai**
   1. Atliekamas žaliasis pirkimas. Pirkimas vykdomas vadovaujantis [Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo](https://www.e-tar.lt/portal/lt/legalAct/41e131d07ada11edbc04912defe897d1)“ reikalavimais.
   2. Aplinkos apaugos kriterijai nustatyti Techninės specifikacijos 5.7 punkte ir Sutarties projekte.
8. **Specialieji reikalavimai pasiūlymų rengimui ir pateikimui**
   1. Tiekėjo pasiūlymą sudaro CVP IS pateikiamų ir žemiau nurodytų dokumentų visuma. **Iki pasiūlymų pateikimo termino pabaigos turi būti pateikti šie dokumentai**:
      1. tiekėjo pasirašytas pasiūlymas, parengtas pagal specialiųjų pirkimo sąlygų 5 priede pateiktą pasiūlymo formą bei šio pasiūlymo priedą „Paslaugų įkainiai“ (dokumentas *excel* formatu).
      2. Užpildytas/-ti ir pasirašytas/-ti EBVPD (specialiųjų pirkimo sąlygų 4 priedas) dėl kiekvieno ūkio subjekto (tiekėjas, jungtinės veiklos partneriai [jeigu pasiūlymą teikia ūkio subjektų grupė] ir/ar kiti ūkio subjektai [jeigu jų pajėgumais remiamasi]). Pasirašydamas pasiūlymą, tiekėjas patvirtina ir EBVPD tikrumą;
      3. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
      4. dokumentas (įgaliojimo ar kt. dokumentas), patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
      5. pasiūlymo galiojimą užtikrinantis dokumentas (jeigu reikalaujama);
      6. jei tiekėjas pasitelkia ūkio subjektus, kurių pajėgumais remiasi, – pagrindžiantys dokumentai, kad šie ištekliai bus prieinami per visą sutartinių įsipareigojimų vykdymo laikotarpį;
      7. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime.
   2. Nereikalaujama viso pasiūlymo pasirašyti elektroniniu parašu. Pasiūlymas gali būti pasirašytas fiziniu parašu arba kvalifikuotu elektroniniu parašu.
   3. Pasiūlymas turi būti parengtas lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajam subjektui turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, jis reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą.
   4. Bendra pasiūlymo kaina (sąnaudos) su PVM turi būti nurodoma dviejų skaičių po kablelio tikslumu. Šią kainą sudarančios kainos sudedamosios dalys ar įkainiai gali būti išreikštos neribojant skaičių po kablelio kiekio.
   5. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.
9. **Pasiūlymo galiojimo užtikrinimas**
   1. Perkantysis subjektas nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.
10. **Pasiūlymų vertinimas**
    1. Perkantysis subjektas ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 5 priede pasiūlymo formoje bei šio pasiūlymo priede „Paslaugų įkainiai“ (dokumentas *excel* formatu).
    2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.
    3. Pasiūlymuose nurodytos kainos bus vertinami eurais. Jeigu pasiūlyme kaina nurodyta užsienio valiuta, ji bus perskaičiuojama į eurus pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos centrinis bankas neskelbia, – Lietuvos banko nustatomą ir skelbiamą euro ir užsienio valiutų santykį paskutinę pasiūlymų pateikimo termino dieną.
    4. Perkantysis subjektas atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai: užpildytas pasiūlymo priedas „Paslaugų įkainiai“ (dokumentas *excel* formatu)*.*
11. **Sutarties sudarymas**
    1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję.
    2. Šios sutarties sąlygos yra privalomos tiekėjams ir, sudarant Sutartį su laimėtoju, nebus keičiamos.
    3. Sutartis negali būti sudaroma, kol nesibaigė Pirkimų įstatymo nustatyti Tiekėjų pretenzijų pateikimo ir ieškinio pareiškimo terminai, išskyrus atvejį, kai pasiūlymą pateikia tik vienas tiekėjas.
    4. Perkantysis subjektas Sutartį siūlo sudaryti tam tiekėjui, kurio pasiūlymas PĮ bei šių konkurso sąlygų nustatyta tvarka pripažintas laimėjusiu. Sutartis su laimėtoju sudaroma ir vykdoma, vadovaujantis PĮ V skyriuje nustatyta tvarka.
    5. Sutarties sąlygos pateikiamos specialiųjų pirkimo sąlygų 6 priede „Sutarties projektas“.
12. **Sutarties įvykdymo užtikrinimas**
    1. Perkantysis subjektas nereikalauja, kad Pirkimo sutarties įvykdymas būtų užtikrinamas Lietuvos Respublikoje ar užsienio valstybėje registruoto banko ar draudimo bendrovės garantija.
    2. Sutarties įvykdymas užtikrinamas netesybomis (delspinigiais ir baudomis).
13. **Kitos sąlygos**

# Pirkimo sąlygų 1 priedas „Terminai“

|  |  |  |  |
| --- | --- | --- | --- |
| **Eil.Nr.** | **VEIKSMAS** | **DATA/DIENŲ SKAIČIUS/ LAIKAS**  (Lietuvos laiku) | **PASTABOS** |
| 1. | Pasiūlymų pateikimo terminas | nurodytas skelbime | Perkančioji organizacija turi teisę pratęsti pasiūlymų pateikimo terminą. |
| 2. | Pradinis susipažinimas su CVP IS priemonėmis gautais pasiūlymais | Pradedamas ne anksčiau nei po 30 minučių po pasiūlymų pateikimo termino pabaigos |  |
| 3. | Prašymą paaiškinti, patikslinti pirkimo sąlygas tiekėjas turi pateikti ne vėliau kaip: | 6 (šešios) dienų iki pasiūlymų pateikimo termino dienos |  |
|  | Perkantysis subjektas pirkimo sąlygų paaiškinimą, patikslinimą pateikia visiems tiekėjams ne vėliau kaip: | 4 (keturios) dienų iki pasiūlymų pateikimo termino dienos |  |
|  | Objekto apžiūra bus vykdoma: | NETAIKOMA |  |
|  | Perkantysis subjektas rengs susitikimus su tiekėjais dėl pirkimo sąlygų paaiškinimo | NETAIKOMA |  |
|  | Tiekėjai turi pateikti prekių pavyzdžius | NETAIKOMA |  |
|  | Pasiūlymo galiojimo ir pasiūlymo galiojimo užtikrinimo (jei taikoma) terminas ne trumpesnis kaip | 60 (šešiasdešimt) dienų nuo pasiūlymų pateikimo galutinio termino pabaigos | NETAIKOMA |
|  | Perkantysis subjektas atsako tiekėjui, ar jis sutinka priimti tiekėjo siūlomą pasiūlymo galiojimo užtikrinimą patvirtinantį dokumentą ne vėliau kaip per | 3 (tris) darbo dienas nuo prašymo gavimo dienos | NETAIKOMA |
|  | Pasiūlymo galiojimo užtikrinimas pirkimo dalyviui grąžinamas (arba atsisakoma teisių į jį) per | 5 (penkias) darbo dienas nuo prašymo gavimo dienos | NETAIKOMA |
|  | Perkantysis subjektas informuoja pirkimo dalyvius apie EBVPD vertinimo rezultatus ne vėliau kaip per | 3 (tris) darbo dienas nuo sprendimo priėmimo dienos |  |
|  | Perkantysis subjektas pirkimo dalyviams praneša apie priimtą sprendimą nustatyti laimėjusį pasiūlymą, dėl kurio bus sudaroma sutartis ne vėliau kaip per | 3 (tris) darbo dienas nuo sprendimo priėmimo dienos |  |
|  | Perkantysis subjektas, pirkimo dalyviui raštu paprašius, jam pateikia PĮ 68 straipsnio 2 dalyje nustatytą informaciją ne vėliau kaip per | 15 (penkiolika) dienų nuo pirkimo dalyvio raštu pateikto prašymo gavimo dienos |  |
|  | Tiekėjas turi teisę pateikti pretenziją perkančiajam subjektui, pateikti prašymą ar pareikšti ieškinį teismui ne vėliau kaip per | 5 (penkias) darbo dienas  nuo perkančiojo subjekto pranešimo raštu apie jo priimtą sprendimą išsiuntimo tiekėjams dienos arba nuo paskelbimo apie perkančiojo subjekto priimtus sprendimus dienos, jei PĮ nenumato reikalavimo raštu informuoti tiekėjus apie perkančiojo subjekto priimtus sprendimus;  15 (penkiolika) dienų nuo pranešimo išsiuntimo tiekėjams dienos, jeigu šis pranešimas nebuvo siunčiamas elektroninėmis priemonėmis. |  |
|  | Perkantysis subjektas privalo išnagrinėti tiekėjo pretenziją priimti motyvuotą sprendimą ir apie jį, taip pat apie anksčiau praneštų pirkimo procedūros terminų pasikeitimą raštu pranešti pretenziją pateikusiam tiekėjui ir suinteresuotiems pirkimo dalyviams ne vėliau kaip per | 6 (šešias) darbo dienas nuo pretenzijos gavimo dienos |  |
|  | Jeigu perkantysis subjektas per nustatytą terminą neišnagrinėja jam pateiktos pretenzijos, tiekėjas turi teisę pateikti prašymą ar pareikšti ieškinį teismui per (išskyrus ieškinį dėl sutarties pripažinimo negaliojančia) | per 15 (penkiolika) dienų nuo dienos, kurią perkantysis subjektas turėjo raštu pranešti apie priimtą sprendimą pretenziją pateikusiam tiekėjui, suinteresuotiems pirkimo dalyviams. |  |
|  | Perkantysis subjektas negali sudaryti sutarties anksčiau kaip po | 5 (penkių) darbo dienų, nuo pranešimo apie sprendimą sudaryti sutartį (o jei buvau gauta pretenzija – nuo pranešimo raštu apie jos priimtą sprendimą dėl pretenzijos) išsiuntimo iš perkančiojo subjekto pirkimo dalyviams dienos, o jeigu šis pranešimas nebuvo siunčiamas elektroninėmis priemonėmis, – ne anksčiau kaip po 15 (penkiolikos) dienų. |  |
|  | Jeigu suinteresuotas dalyvis paprašys perkančiojo subjekto pateikti laimėjusį pasiūlymą | PĮ 108 straipsnio 1 dalyje nustatytas terminas ir atidėjimo terminas pratęsiami papildomam terminui, jį skaičiuojant nuo suinteresuoto dalyvio prašymo pateikti laimėjusį pasiūlymą pateikimo perkančiajam subjektui dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, PĮ 108 straipsnio 1 dalyje nustatytas terminas ir atidėjimo terminas pratęsiami vienai darbo dienai. |  |

## Pirkimo sąlygų 2 priedas „Techninė specifikacija“

*Techninė specifikacija teikiama atskiru dokumentu, kuris prieinamas CVP IS „Pirkimo dokumentai“.*

## Pirkimo sąlygų 3 priedas „Tiekėjų pašalinimo pagrindai“

TIEKĖJŲ PAŠALINIMO PAGRINDAI

Tiekėjas, kiekvienas ūkio subjektų grupės narys ir /ar kitas ūkio subjektas, kurių pajėgumais remiamasi, privalo atitikti šios lentelės reikalavimus. Tiekėjas, kiekvienas ūkio subjektų grupės narys ir kiekvienas ūkio subjektas, kurio pajėgumais remiamasi, su Pasiūlymu privalo pateikti EBVPD, kuriame patvirtina, kad nėra pagrindo Tiekėjo, ūkio subjektų grupės narių, ar ūkio subjektų, kurių pajėgumais remiamasi pašalinti iš pirkimo.

|  |  |  |  |
| --- | --- | --- | --- |
| **Eil. Nr.** | **Tiekėjo pašalinimo pagrindai** | **VPĮ straipsnis, dalis, punktas bei EBVPD formos dalis pildymui** | **Pašalinimo pagrindų nebuvimą įrodantys dokumentai** |
| 1**.** | Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, vadovo ar asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  3) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus. | **VPĮ 46 straipsnio 1 dalis**  EBVPD III dalies A1-A6 punktai  EBVPD III dalies D1 punktas | Iš Lietuvoje įsteigtų subjektų reikalaujama:   * išrašo iš teismo sprendimo arba * Informatikos ir ryšių departamento prie Vidaus reikalų ministerijos pažymos, arba * valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento[[1]](#footnote-1).   Nurodyti dokumentai turi būti išduoti ne anksčiau kaip 180 dienų iki *tos dienos, kai tiekėjas Perkančiojo subjekto prašymu turės pateikti pašalinimo pagrindų nebuvimą patvirtinančius dok*umentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. |
| 2 | Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. | **VPĮ 46 straipsnio 2¹ dalis**  EBVPD III dalies D2 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 3. | Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra Perkantysis subjektas, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba Perkantysis subjektas turi kitų įrodymų apie šių įsipareigojimų nevykdymą.  Laikoma, kad tiekėjas nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.  Tačiau ši nuostata netaikoma, jeigu:  1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, Perkančiajam subjektui reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | **VPĮ 46 straipsnio 3 dalis**  EBVPD III dalies B1 ir B2 punktai | Iš Lietuvoje įsteigtų subjektų reikalaujama:  1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:   * išrašo iš teismo sprendimo (jei toks yra) * arba Valstybinės mokesčių inspekcijos prie Lietuvos Respublikos finansų ministerijos išduoto dokumento, * arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento[[2]](#footnote-2).   Nurodyti dokumentai turi būti išduoti ne anksčiau kaip 120 dienų iki *tos dienos, kai tiekėjas Perkančiojo subjekto prašymu turės pateikti pašalinimo pagrindų nebuvimą patvirtinančius dok*umentus.  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:  2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkantysis subjektas savarankiškai patikrina duomenis nacionalinėje duomenų bazėje, adresu <http://draudejai.sodra.lt/draudeju_viesi_duomenys/>.  Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių Perkantysis subjektas neturės galimybės patikrinti neatlygintinai prieinamų duomenų apie tiekėją (juridinį asmenį), jis turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  Iš ne Lietuvoje įsteigtų subjektų reikalaujama:   * atitinkamos užsienio šalies kompetentingos institucijos dokumento[[3]](#footnote-3).   Nurodyti dokumentai turi būti išduoti ne anksčiau kaip 120 dienų iki *tos dienos, kai tiekėjas Perkančiojo subjekto prašymu turės pateikti pašalinimo pagrindų nebuvimą patvirtinančius dok*umentus.  Jei dokumentai išduoti anksčiau, tačiau juose nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, tokie dokumentai jų galiojimo laikotarpiu yra priimtini. |
| 4. | Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir Perkantysis subjektas dėl to turi įtikinamų duomenų. | **VPĮ 46 straipsnio 4 dalies 1 punktas**  EBVPD III dalies C10 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 5. | Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar Perkančiojo subjekto sprendimus ir šių sprendimų pakeitimas prieštarautų VPĮ nuostatoms. | **VPĮ 46 straipsnio 4 dalies 2 punktas**  EBVPD III dalies C12 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 6. | Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti. | **VPĮ 46 straipsnio 4 dalies 3 punktas**  EBVPD III dalies C13 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 7. | Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir Perkantysis subjektas gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.  Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos. | **VPĮ 46 straipsnio 4 dalies 4 punktas**  EBVPD III dalies C15 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją:**  <https://vpt.lrv.lt/melaginga-informacija-pateikusiu-tiekeju-sarasas-3> |
| 8. | Tiekėjas pirkimo metu ėmėsi neteisėtų veiksmų, siekdamas daryti įtaką Perkančiojo subjekto sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką Perkančiojo subjekto sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir Perkantysis subjektas gali tai įrodyti bet kokiomis teisėtomis priemonėmis. | **VPĮ 46 straipsnio 4 dalies 5 punktas**  EBVPD III dalies C15 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. |
| 9. | Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas Perkančiojo subjekto, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas Perkančiojo subjekto sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | **VPĮ 46 straipsnio 4 dalies 6 punktas**  EBVPD III dalies C14 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją:**  <https://vpt.lrv.lt/lt/pasalinimo-pagrindai-1/nepatikimi-tiekejai-1>  <https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas> |
| 10. | Tiekėjas yra padaręs rimtą profesinį pažeidimą, dėl kurio Perkantysis subjektas abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai. | **VPĮ 46 straipsnio 4 dalies 7 punkto a papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD. Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu: <https://www.registrucentras.lt/jar/p/index.php>  paskelbtą informaciją, taip pat į šiame informaciniame pranešime pateiktą informaciją:  <https://vpt.lrv.lt/lt/naujienos/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose> |
| 11. | Tiekėjas yra padaręs rimtą profesinį pažeidimą, dėl kurio Perkantysis subjektas abejoja tiekėjo sąžiningumu, kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. | **VPĮ 46 straipsnio 4 dalies 7 punkto b papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu <https://www.vmi.lt/evmi/mokesciu-moketoju-informacija> skelbiamą informaciją. |
| 12. | Tiekėjas yra padaręs rimtą profesinį pažeidimą, dėl kurio Perkantysis subjektas abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. | **VPĮ 46 straipsnio 4 dalies 7 punkto c papunktis**  EBVPD III dalies C11 punktas | Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:**  <https://kt.gov.lt/lt/atviri-duomenys/diskvalifikavimas-is-viesuju-pirkimu> skelbiamą informaciją. |

## Pirkimo sąlygų 4 priedas „EBVPD“ (XML formatu)

EUROPOS BENDRASIS VIEŠŲJŲ PIRKIMŲ DOKUMENTAS

*EBVPD teikiamas atskiru dokumentu .xml formatu, kuris prieinamas CVP IS „Pirkimo dokumentai“*.

\_\_\_\_\_\_\_\_\_\_

## Pirkimo sąlygų 5 priedas „Pasiūlymo forma“

*Pasiūlymo forma teikiama atskiru dokumentu, kuris prieinamas CVP IS „Pirkimo dokumentai“*.

\_\_\_\_\_\_\_\_\_\_

## Pirkimo sąlygų 6 priedas „Sutarties projektas“

*Sutarties projektas teikiamas atskiru dokumentu, kuris prieinamas CVP IS „Pirkimo dokumentai“*

\_\_\_\_\_\_\_\_\_\_\_\_\_\_\_

## Pirkimo sąlygų 7 priedas „Tiekėjų kvalifikacijos reikalavimai“

TIEKĖJŲ KVALIFIKACIJOS REIKALAVIMAI

Tiekėjo kvalifikacija turi atitikti šiame priede nustatytus reikalavimus kvalifikacijai

| **Eil. Nr.** | **Kvalifikacijos reikalavimas** | **Atitiktį reikalavimui įrodantys dokumentai** | | **Subjektas, kuris turi atitikti reikalavimą** |
| --- | --- | --- | --- | --- |
|  | **Teisė verstis veikla** | | | |
| 1.1 | Tiekėjas turi teisę verstis ta veikla: aplinkos monitoringo programoje numatytus laboratorinius tyrimus pagal LST EN ISO/IEC 17025 standartą konkretiems teršalams ir metodams, kuriuos reikia tirti, matuoti ar kuriems imami ėminiai pagal monitoringą, kuri reikalinga pirkimo sutarčiai vykdyti | Lietuvos Nacionalinio akreditacijos biuro išduotas galiojantis Akreditavimo pažymėjimas, patvirtinantis teikiamos paslaugos akreditaciją  Jeigu tiekėjas yra registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkantysis subjektas tikrina duomenis pats nacionalinėje duomenų bazėje:  <http://db.nab.lt/ais/accreditation>  [Licencijų informacinė sistema](https://licencijavimas.lt/lis-epp-app/public/licenceSearch) | Jeigu pasiūlymą teikia ūkio subjektų grupė, ar remiamasi ūkio subjekto pajėgumais – reikalavimą turi atitikti kiekvienas ūkio subjektų grupės narys (-iai), ir (ar) ūkio subjektas pagal jų prisiimamus įsipareigojimus pirkimo sutarčiai/ sutarties daliai vykdyti. | |

*Perkantysis subjektas pagal Tiekėjų atrankos reikalavimus vertina tik teisę verstis veikla, jeigu pagal Teisės aktus teisei verstis veikla būtini papildomi leidimai, licencijos, atestatai ar kiti dokumentai, Tiekėjas Perkančiajam subjektui įsipareigoja užtikrinti, kad Pirkimo Sutartį vykdys tik tokią teisę turintys asmenys.*

1. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-1)
2. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-2)
3. *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*

   *priesaikos deklaracija;*

   *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* [↑](#footnote-ref-3)